**Kalle Olof Erik Miketinac** (s. 2. huhtikuuta 1999 Kallinge, Ruotsi) on ruotsalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta Miketinac osaa pelata myös laidassa.

Ura
---

### Seuraura

Miketinac on Kallinge-Ronneby IF:n kasvatti. Hän toimi kaudella 2012–2013 seuran U16-joukkueen kapteenina. Kaudeksi 2013–2014 Miketinac siirtyi Karlskrona HK:n U16-joukkueeseen, jonka varakapteenina hän toimi. Kaudeksi 2014–2015 Miketinac siirtyi Frölunda HC:n organisaatioon. Kaudella 2015–2016 hän toimi seuran J18-joukkueen kapteenina. Miketinac johdatti Frölundan J18 Allsvenskanin mestaruuteen ja hänet palkittiin pudotuspelien arvokkaimpana pelaajana. Kauden 2016–2017 Miketinac pelasi suurimmaksi osaksi Frölundan J20-joukkueessa. Hän vahvisti myös seuran J18-joukkuetta, jossa Miketinac voitti J18 Allsvenskanin hopeaa. Hän debytoi myös Frölundan SHL-joukkueessa, jossa Miketinac pelasi ensimmäisen ja kauden ainoaksi jääneen ottelunsa vain 17-vuotiaana runkosarjan avauskierroksella 23. syyskuuta 2016 vieraissa Brynäs IF:ää vastaan. Hänet merkittiin Frölundan 13. hyökkäjäksi. Miketinac sai ottelussa jääaikaa 2.39 minuuttia ja hänelle merkittiin teholukema –1.

Harjoituskaudella 2017–2018 Miketinac joutui leikkaushoitoa vaatineen jalkavamman vuoksi sivuun useaksi kuukaudeksi, kunnes kuntouduttuaan joulukuussa 2017 Frölunda lainasi hänet Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Miketinac pelasi siellä kymmenen ottelua tehopistein 2+1=3, joiden jälkeen hän palasi Frölundan J20-joukkueeseen. Miketinac kertoi pelanneensa kipujen kanssa leikatulla jalallaan, kunnes pudotuspeleissä hänen nivelsiteensä repesi ja Miketinacin kausi päättyi. Huhtikuussa 2018 Frölunda lainasi hänet koko kauden 2018–2019 kattavalla sopimuksella Karlskrona HK:n Allsvenskan-joukkueeseen. Miketinac pelasi siellä 38 runkosarjaottelua tehopistein 7+7=14 ja viisi karsintasarjan ottelua tehopistein 1+1=2. Hänen alkukautensa osoittautui hieman rikkonaiseksi mm. harjoituskaudella tulleen aivotärähdyksen vuoksi. Miketinac vahvisti myös Frölundan J20-joukkuetta kahdessa playoff-ottelussa.

Kaudeksi 2019–2020 Miketinac siirtyi jatkamaan Allsvenskan-pelejään vuoden mittaisella sopimuksella nousijajoukkue Kristianstads IK:hon. Marraskuussa 2019 hän teki seuran kanssa vuoden mittaisen jatkosopimuksen. Miketinac oli kaudella 2020–2021 tehoilla 6+19=25 Kristianstadin toiseksi paras pistemies William Pethrusin jälkeen. Kaudeksi 2021–2022 hän siirtyi kaksivuotisella sopimuksella Mora IK:hon. Kaudella 2022–2023 Miketinac oli joukkueen neljänneksi paras pistemies tehoilla 11+26=37. Hän voitti myös Moran sisäisen tehotilaston lukemalla +26. Pudotuspeleissä hän oli joukkueen paras pistemies ja syöttäjä tehoilla 2+5=7. Tammikuussa 2023 Mora lainasi Miketinacin yhden ottelun ajaksi SHL-joukkue Färjestad BK:hon.

Kaudeksi 2023–2024 Miketinac siirtyi 1+1-vuotisella sopimuksella SM-liigajoukkue Vaasan Sportiin.

### Maajoukkueura

Miketinac pelasi alle 20-vuotiaiden MM-kilpailuissa vuonna 2019 sekä alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016. Miketinac pelasi myös World U-17 Hockey Challengessa vuonna 2015, jolloin hän voitti pronssia. Yhteensä Miketinac on pelannut kolme nuorten ja 40 poikien maaottelua.

Muuta
-----

Miketinacin isoveli Linus pelasi jääkiekkoa hyökkääjänä B-junioriksi asti. Veljesten isä Peter Miketinac pelasi omalla urallaan hyökkääjänä Ruotsin alemmissa sarjoissa. Hän on toiminut myöhemmin Karlskrona HK:n J18-joukkueen apuvalmentajana. Peterin isä ja Kallen isoisä on lähtöisin Kroatiasta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Frölunda HC | SuperElit | 20 | 3 | 3 | 6 | 10 | 3 | 1 | 1 | 2 | 4 |
| 2016–2017 | Frölunda HC | SuperElit | 30 | 11 | 14 | 25 | 22 | 5 | 0 | 1 | 1 | 0 | U18 | 7 | 1 | 0 | 1 | 2 |
|  | Frölunda HC | SHL | 1 | 0 | 0 | 0 | 0 | – | – | – | – | – |
| 2017–2018 | Frölunda HC | SuperElit | 6 | 0 | 4 | 4 | 33 | 1 | 0 | 1 | 1 | 0 |
|  | IK Oskarshamn | Allsvenskan | 10 | 2 | 1 | 3 | 25 | – | – | – | – | – |
| 2018–2019 | Frölunda HC | SuperElit | – | – | – | – | – | 2 | 0 | 0 | 0 | 0 | JMM | 3 | 0 | 0 | 0 | 4 |
|  | Karlskrona HK | Allsvenskan | 38 | 7 | 7 | 14 | 14 | 5 | 1 | 1 | 2 | 2 |
| 2019–2020 | Kristianstads IK | Allsvenskan | 41 | 5 | 16 | 21 | 24 | – | – | – | – | – |
| 2020–2021 | Kristianstads IK | Allsvenskan | 43 | 6 | 19 | 25 | 24 | – | – | – | – | – |
| 2021–2022 | Mora IK | Allsvenskan | 51 | 8 | 9 | 17 | 22 | 8 | 0 | 2 | 2 | 8 |
| 2022–2023 | Mora IK | Allsvenskan | 48 | 11 | 26 | 37 | 16 | 10 | 2 | 5 | 7 | 29 |
|  | Färjestad BK | SHL | 1 | 0 | 0 | 0 | 2 | – | – | – | – | – |
| 2023–2024 | Sport | SM-liiga |  |  |  |  |  |  |  |  |  |  |
| 2 kautta | yhteensä | SHL | 2 | 0 | 0 | 0 | 2 | – | – | – | – | – |
| 6 kautta | yhteensä | Allsvenskan | 231 | 39 | 78 | 117 | 125 | 23 | 3 | 8 | 11 | 39 |

Lähteet
-------

* Kalle Miketinac The Internet Hockey Databasessa (englanniksi)
* Kalle Miketinac Eurohockey-sivustolla (englanniksi)
* Kalle Miketinac *Elite Prospects*. Everysport Media Group AB.  (englanniksi)

### Viitteet

1. 1 2 3  Kalle Miketinac *Elite Prospects*. Everysport Media Group AB.  (englanniksi)
2. ↑  Kalle Miketinac The Internet Hockey Databasessa (englanniksi)
3. ↑  BIF - FRÖ (Line Up) *stats.swehockey.se*.  23.9.2016. Svenska Ishockeyförbundet. Viitattu 29.7.2023. (englanniksi)
4. ↑  Kalle Miketinac *old.shl.se*. SHL AB. Viitattu 29.7.2023. (ruotsiksi)
5. ↑  Svenson, Göran: IKO lånar in Frölunda-junior *ikoskarshamn.se*.  1.12.2017. IK Oskarshamn. Viitattu 29.7.2023. (ruotsiksi)
6. ↑  Miketinac, Kalle: "Får positiv självkänsla av pluggandet" *hockeyallsvenskan.se*.  20.7.2023. AHF HockeyAllsvenskan AB. Viitattu 29.7.2023. (ruotsiksi)
7. ↑  Johansson, Mikael: KHK sillyseason 2018/2019 - En härlig rivstart på sillyseason! *khk.se*.  18.4.2018. Karlskrona Hockey Klubb Idrott AB. Viitattu 29.7.2023. (ruotsiksi)
8. 1 2  Gustavsson, Jonas: Miketinac: "Finns chansen tar jag den" *hockeyallsvenskan.se*.  24.7.2019. AHF HockeyAllsvenskan AB. Viitattu 29.7.2023. (ruotsiksi)
9. ↑  Kågström, Rasmus: Centertalangen lämnar Frölunda för spel i Hockeyallsvenskan *hockeysverige.se*.  27.3.2019. Everysport Media Group AB. Viitattu 29.7.2023. (ruotsiksi)
10. ↑  Olausson, Robin: Nykomlingen förlänger med centertalangen *hockeysverige.se*.  29.11.2019. Everysport Media Group AB. Viitattu 29.7.2023. (ruotsiksi)
11. ↑  Elite Prospects - Kristianstads IK *eliteprospects.com*. Everysport Media Group AB. Viitattu 29.7.2023. (englanniksi)
12. ↑  Åström, Kenny: Mora IK gör klart med Kalle Miketinac *moraik.se*.  27.4.2021. Mora Ishockeyklubb. Viitattu 29.7.2023. (ruotsiksi)
13. ↑  Elite Prospects - Mora IK *eliteprospects.com*. Everysport Media Group AB. Viitattu 29.7.2023. (englanniksi)
14. ↑  Eriksson, Stefan: Färjestad BK lånar in spelare *farjestadbk.se*.  13.1.2023. Färjestads Bollklubb Fastighets AB. Viitattu 29.7.2023. (ruotsiksi)
15. ↑  Kalle Miketinac vahvistamaan Sportin hyökkäystä *vaasansport.fi*.  30.6.2023. Hockey-Team Vaasan Sport Oy. Viitattu 29.7.2023.
16. ↑  Linus Miketinac *Elite Prospects*. Everysport Media Group AB.  (englanniksi)
17. ↑  Peter Miketinac *Elite Prospects*. Everysport Media Group AB.  (englanniksi)

Sport – SM-liiga
7 Lerby |
10 Lööke |
11 Hjalmarsson |
12 Stråka |
13 Riska |
15 Vesala |
16 Johnsson |
17 Stålberg |
21 Nalli |
24 Scarlett |
25 Holmström |
28 Sundstöm |
36 Tommila |
40 Mattsson |
37 Leppänen |
52 Hietanen |
53 Aarnio |
60 Reijola |
63 Heikkinen |
71 Nieminen |
77 Povše |
88 Miketinac |
95 Svoboda |
96 Mašič  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson